CELEX: 32021D1944
Language: sk
Date: 2021-11-02 00:00:00
Title: Rozhodnutie Európskej centrálnej banky (EÚ) 2021/1944 z 2. novembra 2021, ktorým sa mení rozhodnutie (EÚ) 2020/1997 o schválení objemu emisie mincí v roku 2021 (ECB/2021/48)

10.11.2021   
               
               
                  SK
               
               
                  Úradný vestník Európskej únie
               
               
                  L 397/26
               
            
         ROZHODNUTIE EURÓPSKEJ CENTRÁLNEJ BANKY (EÚ) 2021/1944
         z 2. novembra 2021,
         ktorým sa mení rozhodnutie (EÚ) 2020/1997 o schválení objemu emisie mincí v roku 2021 (ECB/2021/48)
         RADA GUVERNÉROV EURÓPSKEJ CENTRÁLNEJ BANKY,
         so zreteľom na Zmluvu o fungovaní Európskej únie, a najmä na jej článok 128 ods. 2,
         keďže:
         
                     (1)
                  
                  
                     Európska centrálna banka (ECB) má od 1. januára 1999 výhradné právo schvaľovať objem emisie mincí vydávaných členskými štátmi, ktorých menou je euro.
                  
               
                     (2)
                  
                  
                     Na základe odhadov dopytu po eurominciach v roku 2021, ktoré členské štáty, ktorých menou je euro, predložili ECB, ECB schválila celkový objem euromincí určených do obehu a zberateľských euromincí neurčených do obehu v roku 2021 rozhodnutím Európskej centrálnej banky (EÚ) 2020/1997 (ECB/2020/57) (1).
                  
               
                     (3)
                  
                  
                     Podľa článku 3 rozhodnutia Európskej centrálnej banky (EÚ) 2015/2332 (ECB/2015/43) (2) musí členský štát eurozóny oznámiť ECB, ak je pravdepodobné, že skutočný dopyt po eurominciach prekročí schválený objem emisie mincí na kalendárny rok, a musí podať osobitnú žiadosť o schválenie dodatočného objemu emisie mincí na daný kalendárny rok, ak zvýšený dopyt po minciach naďalej existuje.
                  
               
                     (4)
                  
                  
                     De Nederlandsche Bank aj v mene holandského ministerstva financií požiadala 1. septembra 2021 o zvýšenie objemu euromincí, ktoré môže Holandsko vydať v roku 2021, o dodatočných 50 miliónov EUR z 0,1 milióna EUR na 50,1 milióna EUR, aby mohla reagovať na neočakávaný nárast dopytu po minciach v dôsledku uvoľnenia opatrení na obmedzenie pohybu v súvislosti s ochorením COVID-19, opätovného otvorenia obchodov a sezónneho vplyvu.
                  
               
                     (5)
                  
                  
                     Latvijas Banka požiadala 8. septembra 2021 o zvýšenie objemu euromincí, ktoré môže Lotyšsko vydať v roku 2021, o dodatočných 5,1 milióna EUR z 5,7 milióna EUR na 10,8 milióna EUR, aby mohla reagovať na neočakávaný nárast dopytu po minciach v dôsledku vplyvu ochorenia COVID-19 na obeh mincí v Lotyšsku.
                  
               
                     (6)
                  
                  
                     Národná banka Slovenska požiadala 4. októbra 2021 o zvýšenie objemu euromincí, ktoré môže Slovensko vydať v roku 2021, o dodatočné 2 milióny EUR zo 16 miliónov EUR na 18 miliónov EUR v reakcii na vyššiu čistú emisiu euromincí v porovnaní s rokmi 2020 a 2019 v dôsledku vplyvu ochorenia COVID-19 a vzhľadom na vyšší dopyt, ktorý sa očakáva v predvianočnom období v roku 2021.
                  
               
                     (7)
                  
                  
                     V záujme efektívnosti a pokiaľ ide o osobitné žiadosti Lotyšska a Slovenska odchylne od článku 3 ods. 7 rozhodnutia (EÚ) 2015/2332 (ECB/2015/43), je vhodné, aby Rada guvernérov vykonala tieto zmeny zmenou rozhodnutia (EÚ) 2020/1997 (ECB/2020/57).
                  
               
                     (8)
                  
                  
                     Rozhodnutie (EÚ) 2020/1997 (ECB/2020/57) by sa preto malo zodpovedajúcim spôsobom zmeniť,
                  
               PRIJALA TOTO ROZHODNUTIE:
         
            Článok 1
            Zmeny
            Tabuľka v článku 2 rozhodnutia (EÚ) 2020/1997 (ECB/2020/57) sa mení takto:
            
                        1.
                     
                     
                        Riadok týkajúci sa Lotyšska sa nahrádza takto:
                        
                                    „Lotyšsko
                                 
                                 
                                    10,6
                                 
                                 
                                    0,2
                                 
                                 
                                    10,8“
                                 
                              
                  
                        2.
                     
                     
                        Riadok týkajúci sa Holandska sa nahrádza takto:
                        
                                    „Holandsko
                                 
                                 
                                    50,0
                                 
                                 
                                    0,1
                                 
                                 
                                    50,1“
                                 
                              
                  
                        3.
                     
                     
                        Riadok týkajúci sa Slovenska sa nahrádza takto:
                        
                                    „Slovensko
                                 
                                 
                                    16,0
                                 
                                 
                                    2,0
                                 
                                 
                                    18,0“
                                 
                              
                  
         
            Článok 2
            Nadobudnutie účinnosti
            Toto rozhodnutie nadobúda účinnosť dňom jeho oznámenia adresátom.
         
         
            Článok 3
            Adresáti
            Toto rozhodnutie je určené členským štátom, ktorých menou je euro.
         
         
            Vo Frankfurte nad Mohanom 2. novembra 2021
            
               
                  Prezidentka ECB
               
               Christine LAGARDE
            
         
         
            (1)  Rozhodnutie Európskej centrálnej banky (EÚ) 2020/1997 z 24. novembra 2020 o schválení objemu emisie mincí v roku 2021 (ECB/2020/57) (Ú. v. EÚ L 410, 7.12.2020, s. 104).
         
            (2)  Rozhodnutie Európskej centrálnej banky (EÚ) 2015/2332 zo 4. decembra 2015 o procesnom rámci pre schvaľovanie objemu emisie euromincí (ECB/2015/43) (Ú. v. EÚ L 328, 12.12.2015, s. 123).